Document ID: 32004D0120

Kommissionens beslutning
af 29. januar 2004
om ændring af Rådets beslutning 97/788/EF for så vidt angår kontrol i Serbien og Montenegro med vedligeholdelsesavl af foder-, bederoe-, olie- og spindplanter
(meddelt under nummer K(2004) 147)
(EØS-relevant tekst)
(2004/120/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 97/788/EF af 17. november 1997 om ligestilling af tredjelandes kontrol med vedligeholdelsesavl(1), særlig artikel 2, og
ud fra følgende betragtninger:
(1) Med beslutning 97/788/EF konstateredes det, at den officielle kontrol med vedligeholdelsesavl af visse sorter, der foretages i visse tredjelande, frembyder de samme garantier som medlemsstaternes kontrol i henhold til Rådets direktiv 2002/53/EF af 13. juni 2002 om den fælles sortsliste over landbrugsplantearter(2).
(2) Forbundsrepublikken Jugoslavien (nu kendt under navnet Serbien og Montenegro) er kun omfattet af beslutning 97/788/EF for så vidt angår visse sorter.
(3) En gennemgang af reglerne og anvendelsen heraf i Serbien og Montenegro med hensyn til de sorter, der er opført i Rådets direktiv 66/401/EØF af 14. juni 1966 om handel med frø af foderplanter(3), i Rådets direktiv 2002/54/EF af 13. juni 2002 om handel med bederoefrø(4) og i Rådets direktiv 2002/57/EF af 13. juni 2002 om handel med frø af olie- og spindplanter(5), har vist, at kontrollen med vedligeholdelsesavl frembyder de samme garantier som medlemsstaternes kontrol.
(4) Den ligestilling, der er indrømmet Serbien og Montenegro, bør udvides til også at omfatte disse supplerende sorter.
(5) Beslutning 97/788/EF bør derfor ændres i overensstemmelse hermed.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET FØLGENDE BESLUTNING:
Artikel 1
I bilaget til beslutning 97/788/EF foretages følgende ændringer:
I rubrikken efter landekoden "YU" vedrørende Forbundsrepublikken Jugoslavien ændres "66/402" til "66/401, 66/402, 2002/54 og 2002/57".
Artikel 2
Denne beslutning er rettet til medlemsstaterne.
Udfærdiget i Bruxelles, den 29. januar 2004.

Labels: 18
17
6